Marxa Nòrdica a la fresca.- De Can Feu a Bellaterra
2024-07-26
Distància: 10 km >> Desnivell: +/- 180 m
Punt de trobada: Estació de Can Feu Gràcia, FGC, a les 19 h
Cal portar sopar, aigua, frontal
Gratuït per a socis/es >> Soci@web i no socis: 6€
Tornada en tren. A càrrec de cada participant.

Muntanya.- Tuc de Molières (Vall d'Aran) - anul·lada
2024-07-27 - 2024-07-28
A tota la serralada Pirinenca només hi ha una vall on es troba el mític Aneto, el monarca del Pirineu i on s’acumulen la majoria dels tres mils i, no és altra, que la Vall de Benasc. Situada al centre del Parc Natural del Posets-Maladeta, és un paratge que tot muntanyenc ha de visitar.
Aprofiteu aquest cap de setmana per recórrer un territori que compta amb els paisatges i accidents geològics més impactants del Pirineu. Visitarem els Ibons de Villamuerta, el ibon més alt és un veritable espectacle ja que té la particularitat de ser l’únic llac on es reflecteix l’Aneto i la seva glacera. Anirem desprès a la Cascada i Forau d’Aiguallut. Pujarem al Tuc de Molières -3.010 m-, el tres mil més oriental del massís. Aquesta situació el converteix en el millor mirador de la totalitat del Massís de la Maladeta. El seu fàcil ascens i gran vista panoràmica, fan d’ell un dels tres mil de obligada ascensió.
Dissabte 27 de juliol:
Distància: 4,7 km >> Desnivell: +475/-211 m >> Temps efectiu aproximat: 3,5 hores
Diumenge 28 de juliol
Distància: 18,5 km >> Desnivell: +1.450/-1.695 m >> Temps efectiu aproximat: 11 hores
Nivell de dificultat: Difícil. Sense passos tècnics però amb fort desnivell i distància.
Sortida en cotxes particulars. Trobada a les 6 h a l’aparcament del Parc Catalunya, davant del Club de Tenis.
Pernocta al Refugi de la Renclusa en règim de MP. Cal DNI, llicència federativa, sac llençol.
Socis/es: 110€ >> soci@web i no socis/es: 143€.
Cal estar federat/ada o bé tramitar assegurança temporal obligatòria de dia.
Inscripcions obertes. Màxim 12 places.
Reunió informativa: Dijous 25 de juliol, a les 19 h a la UES.

Campaments d'estiu a la Vall d'Aosta. Parc Nacional Gran Paradiso (Itàlia)
2024-08-03 - 2024-08-17
A l’estiu, feu vacances gaudint d’allò que més us agrada, la muntanya i la natura, en companyia de la família i els amics. Veniu de campament amb la UES!
Del 3 al 17 d’agost Vall d’Aosta, Parc Nacional Gran Paradiso (Itàlia)
INSCRIPCIONS OBERTES
Consulteu tota la informació

Muntanya.- Tour al Posets (Pirineu Aragonès)
2024-09-02 - 2024-09-05
Si t’agrada l’excursionisme i vols viure una travessa de muntanya en ple Pirineu, la ruta que et proposem t’omplirà.
Quatre dies donant la volta al cim del Posets -segon més alt del Pirineu amb 3375 m-, dormint en tres refugis del Parc Natural Posets-Maladeta i caminant envoltats de muntanyes de més de 3000 m com el Perdiguero, el Gias, els Gemelos, la Forqueta i el mateix Posets.
Passarem per les bellíssimes valls d’Estós, Gistaín i Baticielles abans de retornar al punt de partida.
Caminarem al matí arribant al refugi següent a primera hora de la tarda, pel que tindrem tota la tarda per a descansar i conèixer l’entorn, excepte el primer dia que farem l’aproximació a la tarda.
ETAPES:
Etapa 1, dilluns 2/09: Parking de la vall d’Estós- refugi d’Estós: 8,4 km i +600 m. Temps efectiu: 3 h
Etapa 2, dimarts 3/09: Refugi d’Estós, coll de Gistaín, refugi de Viadós: 11,6 km i +750/-920 m. Temps efectiu: 6 h
Etapa 3, dimecres 4/09: Refugi de Viadós, coll de la Forqueta, refugi Àngel Orús: 11,4 km i +1120/-800 m. Temps efectiu: 7 h
Etapa 4, dijous 5/09: Refugi Àngel Orús, coll de la Plana, Baticielles, pk. de la vall d’Estós: 14 km i +650/-1402 m. Temps efectiu: 7 h
Nivell de dificultat: Mitjana, però amb alta exigència física
Sortida en cotxes particulars. Trobada a les 7 h a l’aparcament del Parc Catalunya, davant del Club de Tenis (dilluns 2/09)
Material: Bastons, roba d’abric, llençol o sac de dormir, capellina o goretex, crema solar, ulleres de sol, manta tèrmica, botes de treking, gorra, gorro. No fa falta ni piolet ni grampons.
Màxim: 12 places
Preu: Socis/es: 198€ >> soci@web i no socis/es: 257€ (50€ en el moment de fer la inscripció, la resta s’haurà de pagar abans del 15 de juny)
Cal estar federat/ada o bé tramitar assegurança temporal obligatòria per a tots els dies
Inscripcions a partir del 12 de febrer.
Es farà una reunió prèvia amb tots els inscrits on s’informarà de tots els detalls de la travessa.

Activitats de Festa Major: Buscafites de Festa Major!
2024-09-06 - 2024-09-09
El Buscafites de la Festa Major de Sabadell és una activitat d’iniciació a les curses d’orientació. L’activitat es pot realitzar sol o acompanyat, i és una activitat molt recomanable per fer en família.
L’activitat consisteix en cercar 10 punts (rodones en el mapa), anomenats fites, i que es troben marcats en el mapa que es rep un cop feta la inscripció. Per trobar-les es pot seguir qualsevol ordre i no hi ha un temps límit per trobar-les.
L’activitat està pensada per fer-la en qualsevol moment al llarg de la Festa Major, des del divendres 6 i fins el dilluns 9 de setembre.
Cal inscriure’s a ues.cat i imprimir el mapa que es rebrà per correu electrònic. La inscripció és gratuïta. Per fer l’activitat cal tenir instal·lada l’app gratuïta GPS Orienteering Run.
Inscripcions a partir del 26 d’agost
CONSULTEU TOTA LA INFORMACIÓ SOBRE LA DINÀMICA DE L’ACTIVITAT

Activitats de Festa Major.- Festa de l'escalada!
2024-09-06 18:00 - 23:00 (Europe/Madrid)
Un any més per Festa Major organitzem conjuntament amb la Panxa del Bou la Festa de l’escalada, una jornada lúdica, familiar i també competitiva.
Programa:
Divendres 6 de setembre

Tastet d’escalada al boulder de la UES. Iniciació a l’escalada en bloc per a infants i adults. Us guiarem en les vostres primeres passes en el món de l’escalada en bloc. Horari de 16 a 20 h. Activitat gratuïta però cal inscripció prèvia i escollir franja horària. Anar a inscripcions. Aforament limitat. Franges horàries: de 16 a 16:45 h // 16:45 a 17:30 h // 17:30 h a 18:15 h // 18:15 a 19 h i de 19 a 19:40 h.
3r Campionat d’Escalada de Festa Major. Olimpíades a la Panxa del Bou

Prova d’escalada per equips on els participants haureu de superar diferents rutes d’escalada:

7 vies
10 blocs
1 via de velocitat

Els equips han ser de quatre persones. Poden ser equips, mixtes, familiars, de petits, de grans; no hi ha categories.
Per participar-hi cal fer inscripció a la Panxa del Bou (preu: 5€ socis Panxa i UES // 10€ no socis; amb un magnesi de regal). A més, hi torbareu servei de bar, botifarrada i molt més!
Horari competició: de 18 a 22 h, i després, concerts a la fresca.
Panxa del Bou: C. Quintana, 80 – Sabadell. Per a més informació podeu contactar amb la PxB: 93 720 98 24

Dissabte 7 de setembre

Tastet d’escalada a la Panxa del Bou. Iniciació a l’escalada amb corda i bloc per a infants i adults. Horari de 10 a 14 h. Activitat gratuïta, sense reserva prèvia. Per a més informació podeu contactar amb la PxB: 93 720 98 24

Senders- Camí natural de l'Ebre, de Xerta a Tortosa
2024-09-14
Itinerari: Xerta – Canal de la dreta de l’Ebre – Trinxeres del barranc dels Fornets – Via verda de la Val de Zafan-Aldover-Jesús-Roquetes-Pont Roig-Tortosa.
Distància: 15,58 km i +104/-111m de desnivell.
Hora i lloc de sortida en autocar: 06:00 h-davant l’Hotel Sabadell.
Es recomana portar: aigua, esmorzar, dinar, 2 bastons i roba adient.
Inscripcions: ues.cat o secretaria -c.Salut, 14-16- Sabadell.
Cal estar federat o tramitar l’assegurança temporal.
Inscripcions a partir del 26 d’agost (només online); a partir del 2 de setembre, presencials.

Sardanes a La Mola, 70a edició
2024-09-15
Un any més ens retrobem a la Mola per unir excursionisme i cultura.
A partir de 2/4 d’11 h del matí amb La Cobla la Nova Valles
Podeu pujar a la Mola pel vostre compte, o bé, si ho preferiu sumar-vos a pujada col·lectiva de la secció Muntanya pel Camí dels Monjos
Trobada a les 9 h del matí a l’aparcament dels dipòsits de Matadepera.
Pujada pel camí dels Monjos. Distància: 5,90 km – Desnivell: +430 m. Dificultat: Fàcil (només anada. La tornada serà per lliure)
Activitat gratuïta/a per a socis/es. Inscripcions sortida col·lectiva a partir del 26 d’agost

Muntanya.- Pujada a La Mola
2024-09-15 09:00 - 13:00
En motiu de les Sardanes a la Mola, la secció Muntanya, organitza una pujada col·lectiva pel Camí dels Monjos
Trobada a les 9 h del matí a l’aparcament dels dipòsits de Matadepera.
Pujada pel camí dels Monjos. Distància: 5,90 km – Desnivell: +430 m. Dificultat: Fàcil (només anada. La tornada serà per lliure)
Activitat gratuïta/a per a socis/es
Inscripcions a partir del 2 de setembre

La Ganyota.- Reunió informativa curs 2024-25
2024-09-16 19:30 - 20:30
Reunió informativa adreçada a famílies, curs 2024-25
A les 19:30 h a la sala d’actes

Cafè científic.- Explosions de supernoves i extincions massives a La Terra
2024-09-17 19:00 - 20:30
Explosions de supernoves i extincions massives a La Terra, a càrrec de Xavier Bros, Psicòleg i astrònom amateur
Organitza: L’Astronòmica de Sabadell
Les estrelles més grosses acaben la seva vida amb una explosió molt energètica, una supernova. Si l’estrella que explota ho fa a prop de la Terra podria ser la causa d’una extinció massiva.
A les 19 h a la sala d’actes , gratuït

Les excursions del dimecres.- Ermita de Sant Antoni de Camprodon (Ripollès)
2024-09-18
Ruta circular que ens permetrà ascendir al cim de Sant Antoni i gaudir de vistes a 360º del Pirineu oriental, la vall de Camprodon, la serra Cavallera i l’Alta Garrotxa.
Distància: 15 km >> Desnivell: +/- 575 m
Sortida a les 7:30 h del matí, davant hotel Sabadell.
Sortida de tot el dia. Cal portar dinar.
Inscripcions a partir del 2 de setembre

Vídeo.- Ficcions del SELECTIU UNICA 2024
2024-09-18 19:00 - 20:30
El Selectiu UNICA és el procés en que es trien les pel·lícules que representen Espanya en el Concurs Mundial UNICA, celebrat enguany el mes passat ,a Poznan (Polònia). De les més de 600 participants, us en hem seleccionat un petit programa de cinc ficcions i dues animacions de 70 minuts en total que, us assegurem, no us deixaran indiferents.
Entrada gratuïta. Sala d’actes, a les 19 h

Cultura.- Museu del ciment de Castellar de n’Hug
2024-09-21
Fonts del Llobregat, Museu del Ciment i trenet fins a la Pobla de Lillet
Visita cultural: Museu del Ciment
Recorregut: de Castellar de n’Hug a la Pobla de Lillet (amb autocar, a peu i amb trenet)
Distància caminada: 7 km
Desnivell: 300 m negatius
Sortida: a les 7 h des de la plaça de les Dones del Tèxtil
Esmorzar: Bar La Rosalía, Pobla de Lillet
Dinar: Restaurant Cal Pajares, Gironella
Inscripcions: Del 7 al 16 de setembre de 2024
Presencialment: A secretaria de la UES
Important: Recordeu que per participar a les activitats cal estar federat o fer l’assegurança al moment de la inscripció.
És recomanable portar bastons, calçat adequat i estar alerta de la meteorologia, per tal de no tenir sorpreses.

Natura.- El pujol blanc, un mirador del Vallès
2024-09-21
Des de les Fonts, de Terrassa, i passant per l’antiga masia de Can Falguera i per unes magnífiques pinedes, arribarem al Pujol Blanc (315 m), anomenat així pel gres blanc de què és compost, datat del miocè, que constitueix un espectacular mirador del Vallès. I de tornada admirarem la tal vegada millor roureda de la plana vallesana i ens acostarem a ca n’Amat de les Farines. Seguint pel barranc dels Àlbers i el torrent de Can Corbera, arribarem de nou a l’estació de les Fonts. Amb el guiatge d’Àngel M. Hernández Cardona, delegat a Terrassa de l’Ateneu de Natura.
Durada: Matinal
Transport: Transport públic
Dificultat: Baixa

Muntanya.- Vallibierna i Culebras (Pirineu Aragonès)
2024-09-21 - 2024-09-22
VALLIBIERNA (3.056m) I TUCA DE CULEBRAS (3.051m)
Cap de setmana 21 i 22 de setembre
El Pic de Vallibierna (3.056 m) és, segurament, el tresmil més assequible de tot el Pirineu i, per això, un dels més freqüentats. Des del refugi es pot assolir en un recorregut de 2-3 h de durada, salvant només un desnivell positiu de 600 m+ per un recorregut sense dificultats. Una de les opcions que ofereix és l’enllaç des del cim amb el proper Pic Culebres (3.051 m) pel vertiginós pas del cavall, per baixar per la Solana de Llauset fins a l’embassament, completant així un recorregut circular.
Pernoctarem al refugi Cap de Llauset, places limitades.
Nivell de dificultat: Mitjana. Alta muntanya.
Sortida en cotxes particulars. Trobada a les 8 h a l’aparcament del Parc Catalunya, davant del Club de Tenis.
Material: Sac de dormir tipus llençol, botes de muntanya, roba d’abric, lot o frontal, dinar del dissabte i dinar de diumenge.
Preu soci/a: 91,60€ // soci@web i no soci: 105,10€
Inclou desplaçament, pernocta, sopar i esmorzar. Preu federats/ades.
Cal estar federat/ada o bé tramitar assegurança temporal obligatòria de dia, els no federats/ades no tenen descompte al refugi.
Inscripcions a partir del 26 d’agost a ues.cat
Important: reunió prèvia el dijous dia 19/09 a les 19 hores.

Orientació.- Catalunya O-Meeting Lliga Espanyola al Berguedà: Vallcebre i Berga
2024-09-21 - 2024-09-22

Senders.- La muntanya al mar, d'Olot a Santa Pau
2024-09-22
Iniciem una nova ruta en la programació de la Secció de Senders. Seran 9 etapes que resseguiran una ruta des de la Muntanya al Mar, una ruta senderista que s’inicia a Olot i finalitza a la platja de Pals. Transcorre per les comarques de la Garrotxa, el Gironès i el Baix Empordà. De les planes volcàniques d’Olot i Santa Pau, travessarem les muntanyes de la Serra de Finestres per continuar pel Camí Ral de la Vall de Llémena. Passarem per la ciutat de Girona i assolirem els punts més alts de les Gavarres: Sant Miquel i els Àngels. Abans d’arribar al mar visitarem els pobles medievals de la plana empordanesa.
La primera etapa l’iniciarem a Olot tot caminant per camins amables de la Garrotxa volcànica. Travessaren la fageda d’en Jordà i assolirem el cim del volcà de Santa Margarida on visitarem l’ermita al mig del seu cràter. Finalitzarem l’etapa a la vila medieval de Santa Pau.
Recorregut: Olot – Fageda d’en Jordà – volcà de Santa Margarida – Santa Pau
Distància: 14 km per camins de muntanya i amb +415 m/ – 350 m de desnivell. Dificultat: baixa
Inscripcions del 2 al 16 de setembre. Sortida de tot el dia, en autocar. Sortida a les 7 h davant de l’Hotel Sabadell.

Caminades saludables +60, tot el dia: Vall Llobregat VIII: Sallent - Navarcles
2024-09-24, 2024-09-26
Aquest trimestre reprenem el cicle de la Vall del Llobregat (GR 270), que al llarg de tres etapes als mesos de setembre, octubre i novembre, ens portarà de Sallent al Pont de Vilomara.
Entrarem el pla de Bages, un paisatge dominat per espais agrícoles i també industrial, en general seran tres etapes planeres que transcorreran sempre pel costat del riu. Destaca el passat industrial i ens trobarem colònies, aqüeductes, encluses, ponts i canals. També elements patrimonial emblemàtics com el pont vell de Cabrianes (en la primera etapa) o el monestir de Sant Benet de Bages, on hi passarem en la segona etapa.
Setembre: Sallent – Navarcles. distància: 10,50 km >> desnivell +100 m i -128,7 m
Dimarts ritme suau/dijous bon ritme Tram de sequia, sallent, mirador, pont de Cabrianes, Passarem pels Aiguamolls de la Corbatera i fem parada a l’observatori d’aus migratòries. Més endavant creuarem el Pont de Cabrianes, destruit el 1939, i a Navarcles
Octubre: Navarcles – Viladordis. Distància: 8,8 km>> desnivell +96 m i -89 m
seguim pel Pont Vell del Llobregat fins a l’espectacular Monestir de Sant Benet. Acabarem als tres salts del Llobregat
Novembre: Viladordis – Pont de Vilomara Distància: 8 km >> desnivell -190 m
En aquesta etapa, passarem per diverses tines i per la Gola del Bigaire, un espectacular pas del riu Llobregat a través de les esquerdes a les roques que el mateix riu ha anat erosionant. Passarem pel pont vell de Vilomara, originari del segle XIII, però reconstruït al segle XVII destruït per una riera.

Marxa Nòrdica.- Presentació programa curs 2024-25
2024-09-24
Presentació del programa d’activitats del curs 2024-25.
A les 18:30 h a la sala d’actes.

Orientació.- Rogaine del Catllaràs a Sant Julià de Cerdanyola. Organitza COC
2024-09-28

Natura.- Als dos extrems de la Vall d'Aran
2024-09-28 - 2024-09-29
A l’extrem NO de l’Aran, i després d’un salt en el temps, ens endinsarem en la mil·lenària fageda de Carlac. Els seus arbres de turmentades i sinuoses formes cobertes de molsa ens transportaran a un bosc encantat que amaga una antiga història d’amor.
L’endemà, sota l’esguard de les altes muntanyes de l’extrem SE, pujarem als estanys de Saboredo, uns profunds llacs glacials que es reparteixen entre dues comarques i que donen lloc al naixement de l’arriu Garona.
Durada: Cap de setmana
Transport: Cotxes particulars
Dificultat: Mitjana

CIPOFest, col·laboració
2024-09-28 09:00 - 14:00
El CIPOFest és la jornada de portes obertes anual de l’entitat, farcida d’activitats gratuïtes per donar a conèixer els espais i la tasca de CIPO a la ciutadania.
Des de la UES col·laborem amb el guiatge de la Caminada Popular, que se celebra per segon any.
La caminada arrancarà a les 9:30 h del matí, després que totes les persones participants agafin forces amb xocolata calenta i melindros. Es tracta d’un recorregut d’uns 5 km de distància, sense dificultat tècnica, que portarà les persones participants a descobrir el torrent de la Romeua, La Riereta i el bosc de Can Deu. Les inscripcions a la caminada ja estan obertes i es poden fer fins al 26 de setembre presencialment a CIPO (de dilluns a divendres, de 8:30 h a 15 h) o bé online a través del web cipo.cat/cipofest2024.
Consulta tota la informació del CIPOFest

Caminant per la Cerdanya francesa
2024-09-29 - 2024-10-04
del 29 de setembre al 4 d’octubre
Allotjament en règim de pensió completa a l’HOTEL del PRADO de Puigcerdà
L’Alta Cerdanya és una comarca pirinenca situada en territori francès, a la Catalunya Nord. Forma part de la comarca natural de la Cerdanya, que amb el Tractat dels Pirineus de 1659 va quedar dividida en dues meitats, entre l’estat francès i l’espanyol. Està formada per 19 comunes o municipis, la seva capital és Montlluís i està inclosa dins del Parc Natural Regional dels Pirineus Catalans, que engloba també municipis del Conflent i el Capcir. La comarca està situada per sobre els 1000 metres d’altitud i envoltada de muntanyes, assolint els 2.921 al cim del Carlit. Engloba la part alta de la vall del Segre, l’altiplà de la Perxa, el massís del Carlit i la vall del Querol. A causa de la seva orientació est-oest la comarca gaudeix d’ un gran número d’hores d’insolació. La seva orientació, altitud i posició al Pirineu axial comporta una gran diversitat de paisatges, valls i muntanyes espectaculars. Aquests fets, junts amb la seva ocupació humana, els petits pobles, els boscos i el seu patrimoni històric, fan de l’Alta Cerdanya una comarca fantàstica per fer-hi excursions. La vall d’Eina, la fortalesa de Vauban, els forns solars, el circ de Cambredase, els boscos del Capcir són alguns dels llocs que podrem visitar durant aquesta setmana de senderisme a l’Alta Cerdanya.
Consulteu el programa
Inscripcions del 27 de maig al 7 de juny

Vídeo.- Premis Miquel Fàbregues,1a sessió
2024-10-02 19:00 - 20:30
Primera sessió
Dimecres, 2 d’octubre. 19h. a la Sala d’Actes, gratuït
EL LIBRO DE MARIO (S) 14 min, Daniel Chamorro (A) – Ciudad Real
CAMINO ROYA. Un mapa de ida y vuelta (C) 21 min, Rocío Rodríguez (I) – Sevilla
PAISATGES ÀRTICS DE NORUEGA (V) 17 min, Núria Casas i Xavier Cabeza (A) – U.E.S.
LA PROCESSIONNAIRE DU CHÊNE (M) 12 min, Yves Lanceau (I) – França
Programa sessions

Foto.- Lliurament de premis VI Concurs de fotografia de Muntanya, Casal Pere Quart
2024-10-04 19:30 - 20:00
Lliurament de premis del VI Concurs de Fotografia de Muntanya i inauguració oficial de l’exposició
Divendres 4 d’octubre, a 2/4 de 8 el vespre al Casal Pere Quart, Rambla, 69 de Sabadell.
Exposició de fotografies del 3 al 17 d’octubre al Casal Pere Quart
Més informació sobre el concurs

Divendres culturals.- El gran blanc (teatre breu)
2024-10-04 19:30 - 20:30
Companyia Calaïna teatre
L’Eli i la Maria són dues actrius amb moltes hores dalt de l’escenari. Les han vistes de tots colors, han patit i gaudit de les ocurrències dels autors i de les pífies i de l’ingeni dels seus companys d’elenc, però el que més temen, el que més por els fa és el quedar-se en blanc durant una representació teatral.
Aquesta peça tracta dels blancs teatrals, on les actrius recreen aquestes situacions i com sortir-se’n de l’atzucac tot omplint de colors els blancs tan inoportuns.
Perquè tot és qüestió de professionalitat, taules i estratègies per tirar endavant una obra de teatre. Qui millor que les nostres veteranes actrius per fer-ho?
Interpretada per Maria Cutchet i Elisenda Gutés
Coordinació d’Isa Costa
Escrita per Francesc Cutchet
A les 19:30 h a la sala d’actes. Taquilla inversa. Aforament limitat, cal inscripció prèvia
i abans de començar, la Galana ens ofereix el maridatge perfecte amb la cultura. Vi&Teatre. a les 19 h tast de vins. La consumició es paga en el mateix moment,

Orientació.-Dos dies del Ripollès a Vallter. Organitza Aligots
2024-10-05 - 2024-10-06

44a Ronda Vallesana
2024-10-06
Com és tradicional a la Ronda Vallesana, anem alternant les sortides entre el Vallès Oriental i el Vallès Occidental. Enguany tornem al Vallès Occidental i prop de Sabadell, entre els municipis de Castellar del Vallès i Sant Llorenç Savall, i també al Parc Natural de Sant Llorenç del Munt i l’Obac. Hem preparat una ruta pel riu Ripoll entre les dues ciutats amb un alt valor paisatgístic, amb un interessant patrimoni cultural i nombroses fonts. La Ronda ha visitat el parc en diverses edicions, 1980, 1983, 1985, 1987, 2008, 2010, 2011 i 2017, però ens faltava un recorregut pels marges del riu Ripoll.
Perquè pugueu conèixer bé el riu i gaudir del seu entorn us proposem dos itineraris, la Ronda curta de 13,8 km i +/- 315 m de desnivell acumulat; i la Ronda llarga de 18 km i +/- 405 m de desnivell acumulat.
Al llarg dels dos recorreguts descobrireu la rica vegetació de ribera. Visitarem algunes masies i nuclis de població disseminats, seguirem camins històrics, i visitarem l’ermita de la Mare de Déu de les Arenes, d’origen romànic.
Consulta tota la informació
Anar a inscripcions
